MLDataScientist/Wikipedia-uzbek-2024-05-01 huggingface dataset:
Nana Asare

Nana Akwasi Asare () 1986-yil 11-iyulda Kumasida tugʻilgan. Futbolchi „Gent“ klubi va Gana terma jamoasi yarim himoyachisi sifatida faoliyat olib boradi.

Jamoalardagi faoliyati 
Nana Asare oʻz faoliyatini Ganada joylashgan Gollandiyaning „Feyenoord“ klubining xalqaro akademiyalaridan birida boshlagan. 2003-yilda u „Feyenoord“ akademiyasiga oʻtdi. Oʻyin amaliyotiga ega boʻlish uchun Nana Asare Belgiyaning „Antwerp“ klubiga, keyin esa „Mechelen“ klubiga ijaraga oʻtdi. Mavsum oxirida klub Asarening transferini „Feyenoord“ klubidan sotib oldi.

2009-yilda Nana Asare „Utrecht“ klubi bilan shartnoma imzolab, Gollandiyaga qaytib keldi. 1-avgust kuni „Waalwijk“ klubiga qarshi oʻyinda u Erediviziyada debyut qildi. 2010-yilning 20-fevralida Nana Asare klubdagi ilk golini „Breda“ klubi darvozasiga kiritdi.

2013-yilda Nana Asare „Gent“ga koʻchib oʻtdi. 27-iyul kuni „Beveren“ klubiga qarshi oʻyinda u yangi klub safida debyut qildi. 2014-yilning 1-martida „Charleroi“klubiga qarshi ruakechgan duelda Nana Asare „Gent“ safida ilk golini raqib darvozasiga kiritdi. 2015-yilda u klubga ligada gʻolib chiqishga yordam berdi. Oʻsha yilning 16-sentyabrida Fransiyaning „Lion“ klubiga qarshi oʻyinda Nana Asare Chempionlar ligasida debyut qildi.

Xalqaro karyerasi 
2007-yilda Nana Asareda Gana terma jamoasida debyut qilgan. 2008-yilda Nana Asare milliy terma jamoaning Afrika Millatlar Kubogiga daʼvogarligiga kiritildi va Nana Asare bronza medallarini qoʻlga kiritdi. Turnirda u zaxira futbolchisi boʻlgan va bir daqiqa ham maydonga tushmagan.

Statistikasi

Yutuqlari 
Jamoaviy yutuqlari

 "Gent"

  Belgiya futbol chempionati — 2015-yil

Xalqaro yutuqlari

 Gana

  Afrika Millatlar Kubogi — 2008- yil

Manbalar 

Gana futbolchilari
Yashayotgan insonlar
1986-yilda tugʻilganlar
11-iyulda tugʻilganlar
Franko Andrijašević

Franko Andrijašević ()(1991-yil 22-iyunda tugʻilgan) — xorvatiyalik professional futbolchi, Xitoy Superligasining „Zhejiang“ jamoasida yarim himoyachi sifatida oʻynaydi.

Klubdagi faoliyati 
"Hajduk Split " akademiyasi tarbiyalanuvchisi hisoblangan Franko professional debyutini 2010-yil 13-may kuni Xorvatiya chempionatida "Sesvete "ga qarshi liga oʻyinida, „Hajduk“ning 2009—10-yilgi mavsumdagi soʻnggi oʻyinida oʻtkazgan. 2011-yilning avgust oyida Franko ikkinchi divizion vakili Dugopolyega bir yil muddatga ijaraga berilgan. Hrvatski Dragovoljachga qarshi debyutida u uchinchi golni urgan va jamoasi 5:0 hisobida gʻalaba qozongan.

2014-yil 18-iyun kuni „Hajduk“ning ashaddiy raqibi Zagrebning „Dinamo“ klubi Franko bilan shartnoma imzolagan.

2016-yilning 26-iyulida Franko Zagrebning Dinamo klubiga oʻtishi doirasida Rijeka bilan uch yillik shartnoma imzolagan. Atigi bir mavsumda u muxlislarning sevimlisiga aylangan va ligada 16 ta gol urgan. Rijekaga tarixda ilk bor chempionlikni qoʻlga kiritishiga yordam bergan. Shuningdek, u 2016—17-yilgi mavsumda liganing eng yaxshi futbolchisi uchun „Sportske novosti“ Sariq futbolkali mukofoti bilan taqdirlangan.

Franko 2017-yilning iyul oyida 4,25 million yevro evaziga KAA Gentga kelib qoʻshilgan.

U 2019-yilning yanvarida „Gent“dan „ Vaslend-Beveren“ jamosiga ijara asosida o‘tgan.

U 2019-yilning avgustida „Rijeka“ga ijara asosida qaytgan. 2020-yilning avgustida uning Rikeka bilan ijara shartnomasi yana bir mavsumga uzaytirilgan.

2021-yil 6-iyul kuni Xitoyning Birinchi Liga klubi Zhejiang Franko bilan shartnoma imzolaganini eʼlon qilgan.

Shaxsiy hayoti 
Franko Styepan Andrijashevichning oʻgʻli va Pjero Andrijashevichning ukasi.

Xalqaro faoliyati 
2013-yilning 22-yanvarida milliy terma jamoa bosh murabbiyi Igor Shtimac Andrijashevichni 2013-yil 6-fevral kuni Londonda Janubiy Koreyaga qarshi o‘rtoqlik o‘yiniga chaqirgan. U oʻyinning 65-daqiqasida zaxiradan maydonga tushgan.

Faoliyat statistikasi

Xalqaro

Yutuqlari 
Dugopolje

 Druga HNL : 2011-12

Hajduk Split

 Xorvatiya kubogi : 2012-13

Dinamo Zagreb

 Prva HNL : 2014-15
 Xorvatiya kubogi : 2014-15

 Rijeka

 Prva HNL : 2016-17
 Xorvatiya kubogi : 2016-17, 2019-20

Manbalar 

Xorvatiya futbolchilari
Yashayotgan insonlar
1991-yilda tugʻilganlar
Cosmopolitan Russia

Cosmopolitan Russia — „Cosmopolitan“ jurnalining rus tilidagi nashri. „Cosmopolitan Russia“ postsovet davrida Rossiyada nashr etilgan birinchi xalqaro ayollar jurnali edi. „Cosmopolitan Russia“ jurnali 2022-yilda mart oyida „Cosmopolitan“ jurnali bilan aloqasini tugatdi va oʻz nomini „Voice“ deb oʻzgartirdi.

Tarixi 
"Cosmopolitan Russia" jurnali 1994-yildan Rossiyada nashr etila boshlagan.Jurnalning birinchi soni 1994-yil may oyida chop etilgan. Dastlabki sonning birinchi sahifasida Sindy Crawfordning rasmi bor edi. „Cosmopolitan Russia“ jurnalining muharrirlari gollandiyalik jurnalist Ellen Verbeek va rossiyalik jurnalist Elena Myasnikova edi. „Cosmopolitan Russia“ jurnali Moskvada nashr etilgan.

„Cosmopolitan Russia“ jurnali „Sanoma Independent Media“ kompaniyasining Rossiyadagi shoʻbasi tarkibiga kirgan. „Sanoma Independent Media“ kompaniyasiga Derk Sauer asos solgan va kompaniya 2005-yilda Finlandiyaning „SanomaWSOY“ media kompaniyasi tomonidan sotib olingan. „Cosmopolitan Russia“ jurnali Rossiyadagi „Fashion Press“ kompaniyasi tomonidan har oyda nashr etilgan. „Fashion Press“ kompaniyasi egalari Sanoma va Hearstning shoʻba korxonasi „Hearst Shkulev Media“ hisoblangan. Polina Sokhranova 2015-yildan boshlab „Cosmopolitan Russia“ jurnalining bosh muharriri boʻlgan. Maya Akisheva jurnalning Qozogʻistondagi muharriri boʻlib ishlagan.

2015-yil iyun oyida „Sanoma Independent Media“ kompaniyasi „Cosmopolitan Russia“ nashriyotini oʻzining hamkori „Hearst Shkulev Media“ga sotishni rejalashtirgan. Biroq bu taklif Rossiya Federatsiyasining Monopoliyaga qarshi kurashish xizmati tomonidan rad etilgan. 2022-yil may oyida Rossiyadagi „Independent Media“ kompaniyasi „Cosmopolitan Russia“ jurnalining nomi mahalliy brend nomi bilan almashinishini eʼlon qildi.

Tiraj 
"Cosmopolitan Russia" jurnalining birinchi soni 50 000 nusxada sotilgan. 2005-yilda „Cosmopolitan Russia“ jurnali 1 000 000 nusxada sotilgan va Guinnesning rekordlar kitobiga „eng koʻp nusxada sotilgan jurnal“ sifatida kiritilgan. Oylik nashrning tiraji 2009-yilda 1 050 000 nusxani tashkil etgan. 2014-yil may va oktyabr oylari orasida „Cosmopolitan Russia“ jurnali 800 000 nusxada nashr etilgan.

Manbalar 

Jurnallar
Rossiya
2002-yil
1994-yil
Ayollar
Martín Payero

Martin Ismael Payero (1998-yil, 11-sentabrda tugʻilgan) — argentinalik professional futbolchi, Primera Divizionining Boca Juniors klubi yarim himoyachisi, EFL Championship Middlesbrough klubidan ijaraga olingan.

Klubdagi faoliyati 
Martin Ismael Payero faoliyati Banfield klubida boshlangan. U birinchi marta Primera mavsumida Benfield klubi asosiy tarkibida maydonga tushdi va 2017-yil, 4-dekabrda San-Martin klubiga qarshi debyut qildi; Besh daqiqa qolganida Eric Remedi bilan almashtirildi. U 2017-18-yilgi mavsumda klub tarkibida uchta o‘yin o‘tkazdi, 2018-19-yilgi mavsumda klub tarkibida yana o‘n to‘rtta o‘yin o‘tkazdi. Keyingi avgust oyida Payero Primera Divizionidagi Talleres klubiga ijaraga berildi.

2021-yil, 5-avgustda Martin Ismael Payero Chempionshipning Middlesbrough klubiga uch yillik shartnoma asosida qoʻshildi. U oʻsha yilning 23-oktabrida Cardiff Cityga qarshi oʻyinda (2:0) klub safida birinchi golini kiritdi. U Manchester Unitedga qarshi oʻyinda penaltini aniq amalga oshirdi, natijada Middlesbrough klubi Manchester United klubini 2022-yilning fevralida Angliya kubogidan chiqarib yubordi.

2022-yil, 14-iyulda Payero Argentinaga qaytib, Boca Juniorsga bir mavsumlik ijara shartnomasi asosida qaytdi.

Xalqaro faoliyati 
Martin Ismael Payero avvalroq Argentina U20 terma jamoasi bilan mashgʻulotlarga chaqirilgandi. U Argentinaning 2020-yilgi yozgi Olimpiya oʻyinlaridagi uchta oʻyinida ham ishtirok etgan.

Faoliyat statistikasi

Manbalar 

Angliyadagi muhojir futbolchilar
Argentinalik muhojir futbolchilar
Argentinalik olimpiyada futbolchilari
Argentinalik futbolchilar
Yashayotgan insonlar
1998-yilda tugʻilganlar
Birlashgan millatlar tashkiloti bosh kotibi

BMT Bosh kotibi — Birlashgan Millatlar Tashkilotining bosh maʼmuriy xodimi.

Bosh kotib BMT Xavfsizlik Kengashi tavsiyasiga binoan BMT Bosh Assambleyasi tomonidan tayinlanadi. Xavfsizlik Kengashi qarori oldidan odatda norasmiy muhokamalar va bir qator reyting ovozlari o‘tkaziladi. Bundan tashqari, Kengashning besh doimiy aʼzosidan har biri ovoz berishda veto huquqidan foydalanishi mumkin. Umumiy qabul qilingan amaliyotga koʻra, Bosh kotib Xavfsizlik Kengashining doimiy aʼzolari boʻlgan mamlakatlar vakillari orasidan saylanmaydi.

Birlashgan Millatlar Tashkiloti Bosh kotibi besh yillik muddatga saylanadi va yangi muddatga qayta saylanishi mumkin. Bosh kotibning besh yillik muddatlari soniga cheklov qo‘yilmagan bo‘lsa-da, shu paytgacha hech kim bu lavozimni ikki martadan ortiq egallamagan.

Bosh kotibning qarorgohi — Turtle Bayda joylashgan BMT shtab-kvartirasi binosi.

Majburiyatlari 
Bosh kotib Xavfsizlik Kengashi eʼtiboriga xalqaro tinchlik va xavfsizlikni saqlashga tahdid soladigan muammolar toʻgʻrisidagi maʼlumotlarni taqdim etadi. Bosh kotib hech qanday hukumat yoki hokimiyatdan koʻrsatmalar olmaydi. U faqat BMT oldida javobgar.

Bosh kotib BMT Kotibiyati xodimlarini Bosh Assambleya tomonidan belgilangan qoidalarga muvofiq tayinlaydi.

Vakolat muddati va saylov jarayoni 
Bosh kotib 5 yil muddatga saylanadi. Nomzodlar „yopiq eshiklar ortida“ faqat Xavfsizlik Kengashi aʼzolari tomonidan koʻrib chiqiladi. Xavfsizlik Kengashining doimiy aʼzolari har qanday nomzodga veto qoʻyish huquqiga ega. „Mintaqaviy tamoyil“ deb ataladigan narsaning mavjudligi maʼlum. Yakuniy qaror Bosh Assambleyaga tegishli boʻlib, u Bosh kotibni akklamatsiya bilan saylaydi.

Mintaqaviy muvozanat prinsipi 
Hokimiyatni tortib olishning oldini olish uchun dunyoning turli mintaqalaridan odamlarni Bosh kotib etib tayinlash kerak. Umumiy qabul qilingan amaliyotga koʻra, Bosh kotib lavozimini Xavfsizlik Kengashining doimiy aʼzosi boʻlgan davlat vakili egallamasligi kerak. Mintaqaviy tamoyilni belgilovchi yagona hujjat 1997-yildagi Bosh Assambleya rezolyutsiyasidir. Hodisalar xronologiyasidan xulosa qilish mumkinki, prinsip toʻliq hurmat qilinmaydi.

BMTning mintaqaviy guruhlari

BMT Bosh kotiblari 
Eslatma: 1945-yilning 25-aprelidan 26-iyuniga qadar boʻlib oʻtgan San-Fransisko konferensiyasiga keyinchalik Sovet Ittifoqi foydasiga josuslik qilganlikda ayblangan Alger Xiss raislik qildi.

Manbalar 

BMT Bosh kotiblari
Esequiel Barco

Esequiel Omar Barco (1999-yil, 29-martda tugʻilgan) — Argentina Primerasining River Plate klubida hujumkor yarim himoyachi va vinger sifatida oʻynaydigan argentinalik professional futbolchi.

Villa Gobernador Galvesda tugʻilgan Barco oʻz faoliyatini Independienteda boshlagan. U asosiy jamoaga koʻtarildi va 2016-17-yilgi mavsumda debyut qildi. Barco 2018-yilda Amerikaning Atlanta United jamoasi bilan shartnoma imzolashdan oldin Independiente bilan ikki mavsum oʻynagan. Xalqaro miqyosda Barco Argentinani 20 yoshgacha boʻlgan yoshlarda himoya qilgan.

Klubdagi faoliyati

Independiente 
Santa — Fening Villa Gobernador Galves shahrida tugʻilgan Barco 2015-yilda AA Jorge Bernardo Griffadan Independiente yoshlar tarkibiga qoʻshilgan. 2016-yil iyul oyida bosh murabbiy Gabriel Milito tomonidan birinchi jamoaga koʻtarildi, u oʻsha oyning oxirida oʻzining birinchi professional shartnomasini imzoladi.

Barco birinchi jamoasi safida Primera divizionida debyutini 2016-yilning 28-avgustida Belgranoga qarshi safarda 1:0 hisobida jamoasi bilan gʻalaba qozongan oʻyinda Jesus Mendezning oʻrniga ikkinchi boʻlimda maydonga tushdi. U oʻzining professional golini 11-sentyabr kuni urdi va oxirgi golni Godoy Cruzni 2:0 hisobida magʻlub etdi.

Barco oʻzining birinchi katta mavsumini ligada 30 ta oʻyinda 4 ta gol urish bilan yakunladi. 2017-yilgi Sudamerikana kubogi musobaqasida boshlovchi boʻlgan u Flamengoga qarshi finalning ikkinchi oʻyinida penaltidan gol urgan.

Atlanta United 
2018-yil, 19-yanvarda Barco Major League Soccer klubi Atlanta Unitedga tayinlangan futbolchi sifatida qoʻshildi. Atlanta United tomonidan toʻlangan transfer narxi MLS rekordi boʻlgan 15 million dollarni tashkil qilgani xabar qilingan. Barco Atlanta United safidagi debyutini 2018-yilning 15-aprelida New-York City FCga qarshi 2:2 hisobidagi durang o‘yinda o‘tkazdi va Kevin Kratzning 70-daqiqasida o‘rniga zaxiradan maydonga tushdi. U klubdagi ilk golini 2018-yilning 5-may kuni Chicago Firega qarshi o‘yinda kiritgan. Atlanta United klubi 2:1 hisobida gʻalaba qozonganida u klub safida birinchi golni urdi.

Barco Portland Timbersga qarshi MLS kubogi 2018da Atlanta United klubini zaxira oʻyinchisi boʻldi. U ikkinchi boʻlimning birinchi daqiqasida zaxiradan maydonga tushdi, natijada Atlanta United 2:0 hisobida gʻalaba qozondi. Barco oʻzining ikkinchi kubogini Atlanta United bilan qoʻlga kiritdi, klub Campeones kubogida Amerika ustidan 3:2 hisobida gʻalaba qozondi va ikkinchi boʻlim oxirida zaxiradan maydonga tushdi. Bir necha hafta o‘tib, 27-avgust kuni Barco Minnesota Unitedga qarshi AQSH Ochiq Kubogi finalida maydonga tushdi va jamoasiga 2:1 hisobida g‘alaba qozonishga yordam berdi.

Faoliyat statistikasi

Klub

Yutuqlar 
Independiente

 Copa Sudamericana: 2017

Atlanta United

 MLS kubogi: 2018
 AQSh ochiq kubogi: 2019
 Campeones kubogi: 2019

Individual

 MLS All-Star: 2018, 2019

Manbalar 

Argentinalik olimpiyada futbolchilari
Argentina yoshlar terma jamoasi futbolchilari
Argentinalik futbolchilar
Yashayotgan insonlar
1999-yilda tugʻilganlar
Agustín Urzi

Agustín José Urzi (2000-yil, 4-mayda tugʻilgan) — argentinalik professional futbolchi, Banfield jamoasining chap qanot himoyachisi.

Klubdagi faoliyati 
Urzi faoliyati Argentina Primerasining Banfield jamoasida boshlangan va 2008-yilda klub akademiyasiga qo‘shilgan. U 2018-19-yilgi mavsumda bosh murabbiy Julio Cesar Falcioni qoʻl ostida ularning asosiy tarkibida maydonga tusha boshladi, u 2018-yil, 25-noyabrda Racing Club klubiga qarshi oʻyin uchun zaxira oʻrindigʻida hujumchisi sifatida tanlab olindi; ammo foydalanilmadi. Oradan bir hafta oʻtib, 1-dekabr kuni Urzi oʻz maydonida Argentinos Juniorsga qarshi oʻyinda professional debyut qildi; Nicolas Silva oʻrniga soʻnggi yigirma yetti daqiqa davomida maydonda harakat qildi.

Xalqaro faoliyati 
Urzi 2018-yilning mart oyida Argentina U19 terma jamoasi bilan mashgʻulot oʻtkazdi. U ular tomonidan Boliviyada boʻlib oʻtadigan 2018-yilgi Janubiy Amerika oʻyinlari uchun tanlangan, bu musobaqada u yarim finalda Urugvaydan magʻlub boʻlganida qizil kartochka olgan edi. Urzi 2019-yilning may oyida Polshada boʻlib oʻtadigan FIFA U-20 Jahon chempionatiga Fernando Batistaning U20 jamoasi tomonidan chaqirilgan edi. U Argentinaning Polshadagi toʻrtta oʻyinida qatnashdi, natijada ular 1/16 bosqichigacha yetib borishdi. Shuningdek, 2019-yilda Urzi Peruda boʻlib oʻtadigan Panamerika oʻyinlari uchun Argentina U-23 tomonidan tanlangan. Urzi toʻrtta oʻyinda ishtirok etdi, jumladan Gondurasga qarshi finalda u ham gol urdi, natijada ular kubokni qoʻlga kiritishdi.

Faoliyat statistikasi

Yutuqlar 
Argentina U-23

 Panamerika oʻyinlari: 2019
 Olimpiada oldi turniri: 2020

Manbalar 

Argentinalik olimpiyada futbolchilari
Argentina U20 terma jamoasi futbolchilari
Argentina yoshlar terma jamoasi futbolchilari
Argentinalik futbolchilar
Yashayotgan insonlar
2000-yilda tugʻilganlar
Car and Driver

Car and Driver ()(CD yoki C/D) — Amerika avtomobil ishqibozlari jurnali. „Car and Driver“ jurnalining umumiy tiraji 2006-yilda 1,23 mln. donani tashkil qilgan. „Car and Driver“ jurnali AQSHdagi „Hearst Magazines“ kompaniyasiga tegishli. Jurnal „Sports Cars Illustrated“ sifatida tashkil qilingan. „Car and Driver“ jurnali Michigan shtatining Ann Arbor shahrida nashr etiladi.

Tarixi 

„Car and Driver“ jurnali dastlab 1955 -yilda „Sports Cars Illustrated “ nomi bilan oʻz faoliyatini boshlagan. Dastlabki yillarda „Car and Driver“ jurnali asosan kichik va import qilingan sport avtomobillari haqida maqolalarni eʼlon qilgan. 1961-yilda muharrir Karl Lyudvigsen avtomobillarga umumiy eʼtiborni koʻrsatish uchun jurnalning nomini „Car and Driver“ deb oʻzgartirdi.

„Car and Driver“ jurnali muharrirlari orasida Bruce McCall, Jean Shepherd, Brock Yates, OʻRourke, William Jeanes va David E. Davis, Jr., kabilar faoliyat yuritishgan.

„Car and Driver“ jurnali har yili oʻzining „Car and Driver 10Best“ roʻyxatini eʼlon qiladi. Bu roʻyxatda yilning eng yaxshi 10 ta sport avtomobillari reytingi chiqariladi.

Tahririyat 

„Car and Driver“ jurnali maqolalari oʻzining hurmatsiz ohangda yozilishi bilan ajralib turadi. Jurnal shuningdek, koʻpincha munozarali masalalarni, ayniqsa siyosatga oid masalalarni oʻrganadi. „Car and Driver“ jurnali sport avtomobillari haqida ham maqolalar yozadi.Biroq, tahririyat ruknlariga siyosatning kirib kelishi kamdan-kam hollarda avtomobillar haqidagi sharhlarga yoki badiiy maqolalarga aralashadi.

Veb-sayt 

"Car and Driver" jurnali veb-saytida maqolalar (ham original, ham bosma nashrlar), blog, avtomobil xaridorlari uchun qoʻllanma (AccuPayment, narxni hisoblash vositasi bilan) va „Backfires“ deb nomlangan ijtimoiy tarmoq sayti mavjud. 2020-yilda „Car and Driver“ jurnali oʻzining „Backfires“ deb nomlangan ijtimoiy tarmoq saytini bir muddatga toʻxtatib qoʻydi va 2021-yilda sayt faoliyatini davom ettirishni boshladi.

"Car and Driver" kompyuter oʻyini 

1993-yilda „Car and Driver“ oʻz nomini oʻz nomini „Car and Driver“ nomli kompyuter oʻyiniga litsenziyaladi. Ushbu oʻyin 3D formatida boʻlib, kurslar poyga sxemalari, oval trek, tirbandlikdagi avtomobillar poygasi, dragstrip va avtokross sxemasidan iborat edi.

Oʻyin 10 ta avtomobil oʻrtasida oʻtkaziladi. Ular orasida Porsche 959, Ferrari F40, Lotus Esprit, Eagle Talon va Ferrari 512 kabi nomlar mavjud.

Yana qarang 

 Philip Llewellin

Manbalar

Havolalar 

 Car and Driver AQSh
 Car and Driver Xitoy kundalik 
 Car and Driver Braziliya
 Car and Driver Gretsiya
 Car and Driver Ispaniya
 Car and Driver jurnali tarixi, xususiyatlari va demografiyasi
 IMDB da Avtomobil va haydovchi televizioni
1955
AQSh
Jurnallar
Fausto Vera

Fausto Mariano Vera (2000-yil, 26-martda tugʻilgan) — argentinalik professional futbolchi, Corinthians yarim himoyachisi.

Klubdagi faoliyati 
Fausto Mariano Vera faoliyatini Argentinos Juniors klubida boshlagan. U 2018-19-yilgi avsumda Juniorsni kattalar jamoasiga koʻtarilgan va Argentina Primerasida 2018-yilning noyabrida Tigrega qarshi debyut qilgan; Estadio Jose Dellagiovanna stadionida Ignacio Mendezning oʻrniga zaxiradan maydonga tushdi.

Xalqaro faoliyati 
2017-yilda Fausto Mariano Vera Argentina U-17 yoshlari tomonidan 2017-yilgi Janubiy Amerika U-17 chempionati uchun tanlangan. Ular birinchi guruh bosqichida musobaqadan chiqib ketishdi, Vera Venesuela, Peru va Braziliya bilan oʻyinlarda ishtirok maydonga tushdi. Vera 2018-yilgi COTIF turnirida Argentina U20 terma jamoasi safida uchta oʻyinda gʻalaba qozondi. U 19 yoshgacha boʻlgan oʻyinlarda ham maydonga tushdi va 2017-yilda kattalar jamoasiga qarshi mashgʻulot oʻtkazdi. 2018-yil dekabr oyida Vera 2019-yilgi Janubiy Amerika U-20 chempionatiga tanlangan edi. 2019-yilning may oyida Fernando Batista Verani 2019-yilgi FIFA U-20 Jahon chempionatiga chaqirdi.

Vera Peruda Argentina U-23 terma jamoasidan 2019-yilgi Panamerika oʻyinlariga chaqiruv oldi. U besh marta maydonga tushdi, shu jumladan finalda maydonga tushib, gol urdi, natijada u jamoasiga musobaqada gʻolib boʻlishga yordam berdi.

Faoliyat statistikasi

Yutuqlar 

 Argentina U-23

 Panamerika oʻyinlari: 2019
 Pre-Olympic turniri: 2020

Shaxsiy hayoti 
Fausto Mariano Veraning otasi va buvisi paragvaylik.

Manbalar 

Argentinalik olimpiyada futbolchilari
Argentina U20 terma jamoasi futbolchilari
Argentina yoshlar terma jamoasi futbolchilari
Argentinalik futbolchilar
Yashayotgan insonlar
2000-yilda tugʻilganlar
Facundo Medina

Facundo Axel Medina (1999-yil, 28-may tugʻilgan) — argentinalik professional futbolchi, markaziy himoyachi yoki chap qanot himoyachisi sifatida Liga 1 klubi Lens va Argentina terma jamoasi futbolchisi.

Klubdagi faoliyati 
Madinaning faoliyati River Plateda boshlagan, u Argentina Primerasining 2016-17-yilgi mavsumida toʻrt marta zaxiradan maydonga tushgan. 2018-yil yanvar oyida Medina Argentina Primera Divizioni vakili Talleresga oʻtdi. Fevral oyida 2018-yilgi Libertadores kubogida 20 yoshgacha boʻlgan terma jamoa safida maydonga tushganidan soʻng, u avgust oyida Boca Juniors, Rosario Central va Gimnasia y Esgrimaga qarshi oʻyinlarda oʻynaganida oʻzining birinchi liga oʻyinlarini oʻtkazdi. Talleres klubi safida jami 37 oʻyindan soʻng, Madina 2020-yil iyul oyida Liga 1 jamoasi Lensga joʻnab ketdi.

Medina Lens klubi safida birinchi golini 13-sentyabr kuni Lorientga qarshi o‘yinda kiritdi va jamoasiga mehmonda 3:2 hisobida g‘alaba qozonishiga yordam berdi. U 2021-yilning 3-fevralida Marseillega qarshi o‘yinda (2:2) yana gol urdi.

Xalqaro faoliyati 
2018-19-yil boshida Talleresning uchta oʻyinida oʻynagach, Medina Argentina U20 terma jamoasiga chaqiruv oldi. Keyinchalik u 2018-yilning 29-avgustida Urugvay bilan oʻrtoqlik uchrashuvida maydonga tushdi. Dekabr oyida Madina 2019-yilgi Janubiy Amerika U-20 chempionatiga tanlangan edi. U, shuningdek, keyingi FIFA U-20 Jahon chempionati uchun tanlangan. U turnirlarda oʻn bir marta maydonga tushdi. Madina Argentina U-23 tomonidan 2019-yilgi Panamerika oʻyinlariga chaqirilgan.

Medina Argentinaning Panamerika oʻyinlaridagi barcha beshta oʻyinida maydonga tushgan, natijada ular finalda Gondurasni magʻlub etib, kubokni qoʻlga kiritishdi.

Faoliyat statistikasi

Klub

Xalqaro

Yutuqlar 
Argentina U-23

 Panamerika oʻyinlari: 2019
 Pre-Olympic turniri: 2020

Manbalar 

Argentinalik olimpiyada futbolchilari
Fransiyadagi argentinalik muhojir sportchilar
Fransiyadagi muhojir futbolchilar
Argentinalik muhojir futbolchilar
Argentina U20 terma jamoasi futbolchilari
Argentina yoshlar terma jamoasi futbolchilari
Argentina terma jamoasi futbolchilari
Argentinalik erkak futbolchilari
Yashayotgan insonlar
1999-yilda tugʻilganlar
Juan Agudelo

Juan Sebastián Agudelo () 1992-yil 23-noyabrda Kolumbiyada tavallud topgan. Kolumbiyalik boʻlgan amerika futbolchisi „Birmingem Legion“ klubi hujumchisi. AQSh terma jamoasida oʻynagan.

Agudelo oilasi Kolumbiyadan boʻlib, ular Juan Sebastián Agudeloning yetti yoshida AQShga koʻchib kelgan.

Jamoalardagi faoliyati 
Juan Sebastián Agudelo „New York Red Bulls“ akademiyasi bitiruvchisi. 2010-yilning 26-martida klub u bilan shartnoma imzoladi. U oʻzining professional debyutini 27-aprel kuni Lamar Hunt Cup oʻyinida „Philadelphia Union“ga qarshi oʻtkazdi. U MLSdagi debyutini 9-oktabr kuni „Real Solt Lake“ga qarshi oʻtkazdi. 2011-yil 19-mart kuni Juan Sebastián Juan Sebastián Agudelo o‘zining MLSdagi birinchi golini „Seattle Sounders“ga qarshi o‘tkazdi. 2011-2012-yilgi mavsum oraligʻida Juan Sebastián Agudelo mos ravishda Germaniyaning „Shtutgart“ va Angliyaning „Liverpool“ klublarida mashgʻulotlar oʻtkazdi.

Xalqaro karyerasi 
2009-yilda Juan Sebastián Agudelo AQSh oʻsmirlar terma jamoasi tarkibida Nigeriyada boʻlib oʻtgan oʻsmirlar oʻrtasidagi jahon chempionatida ishtirok etdi. Turnirda u Birlashgan Arab Amirliklari va Italiya jamoalariga qarshi oʻyinlarda ishtirok etgan.

2010-yil 17 noyabrda Janubiy Afrikaga qarshi oʻrtoqlik oʻyinida u AQSh terma jamoasi safida debyut qildi va gol urdi.

2011-yilda u KONKAKAF oltin kubogi da ishtirok etib, uning kumush medali sohibiga aylandi. Turnirda Juan Sebastián Agudelo Kanada, Yamayka, Meksika va ikki marta Panama jamoalariga qarshi oʻyinlarda maydonga tushgan.

2017-yilda Juan Sebastián Agudelo KONKAKAF oltin kubogini qoʻlga kiritdi. Turnirda u Panama, Martinika va Nikaragua terma jamoalariga qarshi oʻyinlarda ishtirok etgan.

Manbalar 

Yashayotgan insonlar
1992-yilda tugʻilganlar
23-noyabrda tugʻilganlar